Morería de Zaragoza

A morería de Zaragoza yera lo barrio an habitaban os musulmans dimpués d'a conquiesta cristiana d'a ciudat per Alifonso I d'Aragón en 1118.

 Historia 
Antis d'a conquiesta de Zaragoza per Alifonso I astí se trobaba lo barrio de pelaires ("al-Dabbagin").
A primers d'o sieglo XIV pasó a formar parte d'o sinyoría de Pietro d'Ayerbe.
En 1300 teneba 202 fuegos y en 1496 contaba con 120 fuegos. "La morería de Zaragoza en el siglo XV", Germán Navarro Espinach, XI Simposio Internacional de Mudejarismo, 2009, ISBN 978-84-96053-41-0, p.749
En o estiu de 1610 se decretó la expulsión de toz os moriscos aragoneses. A mayoría se marchó enta Tunicia.

 Descripción 
300px|thumb|A carrera Azoque, prencipal carrera d'a morería de Zaragoza
A morería yera deseparada d'a resta d'a ciudat per un muro d'adoba. Dos puertas o comunicaban con a ciudat cristiana: la puerta d'a Meca y unatra que se devantaba an yera lo desapareixiu arco de Sant Roque.

 Plazas y carreras 
As siguients plazas y carreras yeran en a morería. "Los nombres de las calles de Zaragoza en el siglo XV (Toponimía urbana)", Gaudioso Giménez Resano, Archivo de filología aragonesa, 1984, n° 34-35, p.585
 Plaza d'Alfondiga: correspondeba parcialment con l'actual Plaza Salamero y yera lo centro d'a morería. Astí se trobaba la "Alfondiga" (en arabe "al-funduq") u hostal d'os moros, a carnezería, lo zoco u mercau (en arabe "al-suq"), l'alcaicería u mercau de mercaderías valurosas (en arabe "al-qaysariyya") y la mesquita mayor.
 Plaza de Meliz: en l'actual plaza de Sant Lamberto.
 Carrera d'a Morería cerrada: actual carrera Valenzuela.
 Carrera Pertollas.
 Plaza de Trebedes.
 Carrera Azoque: que yera la carrera prencipal d'a morería.

 Mesquitas 
I heba tres mesquitas. "Zaragoza en el siglo XV", María Isabel Falcón Pérez, Institución "Fernando el Católico", 1981, p.69
 Mesquita Mayor: an se celebraban as chuntas d'alchama.
 Mesquita de Pertollas.
 Mesquita Viella.

 Fosal 
O fosal yera en o solar d'o futuro Convento d'o Carmen dica que en 1337 se tresladó amán d'a puerta d'el Portiello.

 Restas 
Lo unico que queda d'a morería ye lo suyo nombre y lo suyo trazau d'a carrera Azoque.

 Galería  

Referencias

Zaragoza
Categoría:Zaragoza musulmana